อ่านข้อความที่กำหนด แล้วตอบคำถามข้อ 1

ก๋วยเตี๋ยวเรือรสเด็ด ! แม่แดงชวนชิม ชามละ 10 บาท

1. คำว่า **รสเด็ด** มีความหมายตรงกับข้อใด

1) รสเผ็ด

2) รสอร่อย

3) รสเปรี้ยว

4) รสกลมกล่อม

อ่านข้อความที่กำหนด แล้วตอบคำถามข้อ 2-3

 พ่อแม่สมัยใหม่ มักปล่อยให้ลูกชมโทรทัศน์รายการการ์ตูนต่างๆ ซึ่งเป็นการทำลายสุขภาพจิตของลูกเพราะการที่เลี้ยงลูกด้วยรายการโปรดของน้องๆ หนูๆ อาจทำให้ลูกมีความสุขได้ แต่ระยะนานๆ ไปมันจะทำลายสุขภาพทั้งทางร่างกาย และจิตใจ จากรายงานการวิจัย พบว่า เด็กที่ป่วยเป็นโรคสมาธิสั้นเกือบ 40% มาจากการชมโทรทัศน์ แม้จะไม่ส่งผลโดยตรง แต่ผลทางอ้อมก็คือเด็กจะมีการสื่อสารทางเดียว ปลีกตัวจากสังคม โอกาสที่จะได้เล่นกับเพื่อนๆ น้อยลง

2. จากเรื่องที่อ่าน **การสื่อสารทางเดียว** หมายถึงข้อใด

 1) เป็นการดูอย่างเดียว

 2) เป็นการฟังอย่างเดียว

 3) เป็นการอ่านอย่างเดียว

 4) เป็นการรับมูลอย่างเดียว

3. ข้อความนี้ กล่าวถึงสิ่งใดเป็นสำคัญ

 1) วิธีการดูแลลูก

 2) ความรักของพ่อแม่

 3) ผลเสียจากการดูโทรทัศน์

 4) การดูโทรทัศน์อย่างถูกวิธี

4. “เพลงนี้ โดนใจ จริงๆ ค่ะ” จากข้อความ คำที่ขีดเส้นใต้มีความหมายตรงกับข้อใด

1) ถึงใจ

2) ถูกใจ

3) พอใจ

4) ชอบใจ

อ่านข้อความที่กำหนด แล้วตอบคำถามข้อ 5

 ปรีชาและคุณพ่อไปเยี่ยมคุณย่าที่โรงพยาบาล ขณะเดินผ่านตึกผู้ป่วยใน คุณพ่อบอกว่า “ตรงนี้เขาห้ามใช้เสียงนะ” ปรีชาสงสัยว่าคุณพ่อรู้ได้อย่างไร พ่อจึงชี้ที่ป้ายสัญลักษณ์ที่ติดไว้ข้างฝา

5. นักเรียนคิดว่า คุณพ่อชี้ที่ป้ายสัญลักษณ์ใด



 1)



 2)



 3)



 4)

อ่านข้อความที่กำหนด แล้วตอบคำถามข้อ 6



 รายการสำหรับเด็กปฐมวัย รายการที่เหมาะกับผู้ชมที่มีอายุ ๑๓ ปีขึ้นไป

 อายุ ๓ - ๕ ปี ผู้ชมที่อายุน้อยกว่า ๑๓ ปี ควรได้รับคำแนะนำ



 รายการสำหรับเด็ก รายการที่เหมาะกับผู้ชมที่มีอายุ ๑๘ ปีขึ้นไป

 อายุ ๖ - ๑๒ ปี ผู้ชมที่อายุน้อยกว่า ๑๘ ปี ควรได้รับคำแนะนำ



 รายการที่เหมาะ รายการเฉพาะ

 สำหรับผู้ชมทุกวัย ไม่เหมาะสมสำหรับเด็กและเยาวชน

 น้องไทเป็นนักเรียนชั้นประถมศึกษาปีที่ 3 ได้สังเกตเห็นสัญลักษณ์ต่างๆ ที่

 ปรากฏทางจอโทรทัศน์

6. น้องไทควรเลือกชมรายการโทรทัศน์ที่มีสัญลักษณ์ในข้อใดจึงจะเหมาะสม**มากที่สุด**



 1)



 2)



 3)



 4)

อ่านแผนภูมิที่กำหนด แล้วตอบคำถามข้อ 7

 โรงเรียนแห่งหนึ่งได้สำรวจความต้องการของนักเรียนในการจัดตั้งชมรมกีฬา ดังแผนภูมิต่อไปนี้



7. ถ้าหากโรงเรียนจะใช้คะแนนเสียงส่วนมากในการจัดตั้งชมรมกีฬา จำนวน 3 ชมรม

 โรงเรียนแห่งนี้จะตั้งชมรมใดได้บ้าง

 1) ฟุตบอล วอลเล่ย์บอล และเทนนิส

 2) แบดมินตัน ฟุตบอล และวอลเล่ย์บอล

 3) แบดมินตัน วอลเล่ย์บอล และเทนนิส

 4) ฟุตบอล วอลเล่ย์บอล และบาสเก็ตบอล

อ่านข้อความที่กำหนด แล้วตอบคำถามข้อ 8

 โอ.. นั่นหมู่แมลงหลากชนิดบินฉวัดเฉวียนไปมา โน่นเสียงจักจั่นประสานเสียงสนั่นป่ามาแต่ไกลประหนึ่งว่าป่านั้นอึกทึกด้วยความวุ่นวาย นั่นขบวนแมลงป่าบินทยอยตามหลังกันมา สัตว์เหล่านี้ต่างพึ่งพาอาศัยกัน และขยายเผ่าพันธุ์ตามธรรมชาติ พวกมันอยู่กันอย่างสุขสงบ

8. ข้อใดเป็นใจความสำคัญของเรื่อง

 1) แมลงมีหลายชนิด

 2) ความวุ่นวายของแมลง

 3) การขยายพันธุ์ของแมลง

 4) การอยู่ร่วมกันของแมลง

อ่านแผนภูมิที่กำหนด แล้วตอบคำถามข้อ 9

แผนภูมิแสดงผลการสอบ NT ความสามารถด้านภาษา ด้านคำนวณและด้านเหตุผล

 ชั้นประถมศึกษาปีที่ 3 โรงเรียนปัญญาเลิศ

9. จากแผนภูมิใครมีความสามารถด้านภาษา**สูงสุด**

 1) เก่ง

 2) ก้อย

 3) แก้ว

 4) กล้า

อ่านข้อความที่กำหนด แล้วตอบคำถามข้อ 10

 ถั่วงอกหัวโตงอกออกมาจากถั่วเหลือง ส่วนถั่วงอกคือต้นอ่อนที่งอกออกมาจาก ถั่วเขียวที่เพาะไว้ ถั่วงอกนุ่มและมีสารอาหารมากกว่าถั่วงอกหัวโต ดีต่อร่างกายช่วยเรื่องระบบย่อย แม้ถั่วงอกจะงอกออกมาจากถั่วเขียวแต่กลับมีวิตามินมากกว่าถั่วเขียว

 ถั่วงอกเป็นผักที่ช้ำง่ายและเก็บไว้ได้ไม่นาน ถ้าถั่วงอกถูกลมและแสงแดดจะมีสีคล้ำไม่น่ารับประทาน แม่ค้าบางคนจึงเติมสารเคมีลงไปเพื่อให้ถั่วงอกมีสีขาวและดูสดใหม่ สารนี้เป็นพิษต่อร่างกาย

10. จากข้อความ ใครที่ได้รับสารอาหาร**มากที่สุด**

 1) เอก รับประทานถั่วเขียวต้ม

 2) โอ๋ รับประทานถั่วงอกหัวโต

 3) เอ๋ รับประทานถั่วงอกที่มีสีขาวมากๆ

 4) แอ๋ว รับประทานถั่วงอกที่มีสีขาวธรรมชาติ

อ่านข้อความที่กำหนด แล้วตอบคำถามข้อ 11

 นิสัยคนไทยทุกบ้าน ใครมาเรือนชานอาศัย

ต้อนรับขับสู้ใส่ใจ น้ำดื่มส่งให้ทักทาย

11. ลักษณะเด่นของคนไทยจากข้อความคือข้อใด

 1) มีน้ำใจ

 2) สามัคคี

 3) จิตอาสา

 4) เมตตากรุณา

อ่านข้อความที่กำหนด แล้วตอบคำถามข้อ 12-13

 ไส้เดือนมีทั้งเพศผู้และเพศเมียอยู่ในตัวเดียวกัน แต่ต้องผสมพันธุ์กับตัวอื่น ถ้าตัดส่วนใดส่วนหนึ่งของไส้เดือนออก เมื่อผ่านไประยะหนึ่ง มันจะงอกส่วนที่ขาดไปขึ้นมาใหม่ ไส้เดือนไม่มีปอด ไม่มีเหงือก ต้องหายใจทางผิวหนังโดยออกซิเจนจะ ซึมผ่านผิวหนังเข้าไปสู่หลอดเลือด ไส้เดือนต้องมีผิวหนังชื้นอยู่เสมอจึงจะหายใจได้ มันจึงต้องอาศัยอยู่ในดินที่ชื้นแฉะ แต่เมื่อฝนตกลงมา น้ำฝนจะซึมลงไปในดินทำให้อากาศในดินลดลง ไส้เดือนจึงออกมาอยู่บนพื้นดิน

12. ข้อความนี้ ทำไมไส้เดือนจึงออกมาอยู่บนพื้นดิน

1) ออกมาหายใจ

2) ออกมาเล่นน้ำฝน

3) ออกมาหาคู่เพื่อผสมพันธุ์

4) ออกมากินอาหารที่ไหลมากับน้ำฝน

13. สถานการณ์ใดต่อไปนี้ที่ไส้เดือนมีโอกาสตาย**มากที่สุด**

1) ถูกน้ำท่วม

2) ถูกตัดส่วนหางออกไป

3) ถูกจับไปไว้ใต้ต้นไม้

4) ถูกจับไปวางไว้กลางแดด

อ่านข้อความที่กำหนด แล้วตอบคำถามข้อ 14

 โปงลาง เป็นเครื่องดนตรีประจำภาคอีสาน แต่เดิมคนต้อนวัวจะแขวนโปงลาง ที่ทำด้วยไม้ ไว้ที่คอวัวเพื่อจะให้ได้ยินว่าวัวตัวนั้นอยู่ที่ไหน ต่อมามีผู้ติดใจเสียงโปงลาง จึงเอาไม้มะหาดแห้งมาประดิษฐ์ให้มีเสียงสูงต่ำเป็นทำนองดนตรี

14. ข้อความนี้ กล่าวถึงอะไร

1) วิธีการตีโปงลาง

2) ชนิดของโปงลาง

3) เสียงเพลงที่มาจากโปงลาง

4) ความเป็นมาของโปงลาง

อ่านบทกลอนที่กำหนด แล้วตอบคำถามข้อ 15

 เห็นแก้วแวววับที่จับจิต ไยไม่คิดอาจเอื้อมให้เต็มที่

เมื่อไม่เอื้อมจะได้อย่างไรมี อันมณีหรือจะโลดไปถึงมือ

15. บทกลอนนี้สอนเรื่องใด

1) ให้รู้จักประมาณตน

2) ให้รู้จักเพียรพยายาม

3) ให้รู้จักทะเยอทะยาน

4) ให้รู้จักกระตือรือร้น

อ่านข้อความที่กำหนด แล้วตอบคำถามข้อ 16

 การเลี้ยงปลา เป็นไปอย่างราบรื่น เรียบร้อย ปลาขายได้ราคาดี พ่อแม่มีเงินเก็บไว้ใช้สอยตามความจำเป็น พ่อสอนฉันเสมอว่า “เราต้องมีชีวิตอยู่อย่างพอเพียงต้องพึ่งตนเองได้ ตามหลักเศรษฐกิจพอเพียง ทำให้เราอยู่ได้โดยไม่เบียดเบียนใคร” ครอบครัวของฉันจึงอยู่ด้วยกันอย่างมีความสุขตลอดมา

16. ข้อความนี้ กล่าวถึงเรื่องใด

1) การช่วยเหลือผู้อื่น

2) การประกอบอาชีพสุจริต

3) การอดทนต่อความลำบาก

4) การดำเนินชีวิตที่เหมาะสม

อ่านตารางที่กำหนด แล้วตอบคำถามข้อ 17 – 18

|  |
| --- |
| **ตารางแสดงชนิดของแมลงที่กินได้มากในแต่ละช่วงเวลาที่แตกต่างกัน** |
| **มกราคม** | **กุมภาพันธ์** | **มีนาคม** |
| - หนอนรถด่วน | - แมลงกระชอน | - แมลงกระชอน- แมลงดานา |
| **เมษายน** | **พฤษภาคม** | **มิถุนายน** |
| - แมลงดานา | - ตั๊กแตนปาทังก้า | - หนอนดักแด้ไหม- ตั๊กแตนปาทังก้า |
| **กรกฎาคม** | **สิงหาคม** | **กันยายน** |
| - หนอนดักแด้ไหม- ตั๊กแตนปาทังก้า- จิ้งหรีด | - ตั๊กแตนปาทังก้า- จิ้งหรีด | - ตั๊กแตนปาทังก้า- จิ้งหรีด |
| **ตุลาคม** | **พฤศจิกายน** | **ธันวาคม** |
| - หนอนรถด่วน | - หนอนรถด่วน- แมลงตับเต่า | - หนอนรถด่วน- แมลงตับเต่า |

17. ถ้าต้องการรับประทานแมลงดานา ช่วงใดจึงจะหาซื้อได้**ง่ายที่สุด**

1) กุมภาพันธ์ – มีนาคม

2) มีนาคม - เมษายน

3) เมษายน – พฤษภาคม

4) มกราคม – มีนาคม

18. ข้อมูลในตารางนี้ แมลงชนิดใดหารับประทานได้เป็นระยะเวลา**นานที่สุด**

1) แมลงดานา

2) หนอนรถด่วน

3) ตั๊กแตนปาทังก้า

4) หนอนดักแด้ไหม

อ่านข้อความที่กำหนด แล้วตอบคำถามข้อ 19

 แม่พูดกับปราณีว่า “สมมติว่า มีใครจับลูกไปขังไว้ในห้องเล็กๆ แม้จะมีอาหารให้กินอย่างสมบูรณ์ ลูกคงไม่ชอบเป็นแน่ นกก็มีความรู้สึกเช่นลูกเหมือนกัน”

19. จากข้อความ ปราณีควรทำสิ่งใดจึงจะดี**ที่สุด**

 1) นำนกไปปล่อย

 2) หานกมาเลี้ยงเพิ่ม

 3) สร้างบ้านให้นกอยู่

 4) เอานกให้เพื่อนไปเลี้ยง

อ่านข้อความที่กำหนด แล้วตอบคำถามข้อ 20

 จากการสังเกต การฝึกนั่งสมาธิของนักเรียน พบว่า นักเรียนที่ไม่เคยฝึกนั่งสมาธิ เมื่อทดสอบความจำ ได้ผลอยู่ในระดับร้อยละ 40 เมื่อฝึกเพิ่มเติมเป็นเวลานาน 1 ปี ความจำจะเพิ่มขึ้นเป็นร้อยละ 60 และเมื่อฝึกเพิ่มอีกรวมเป็น 2 ปี ความจำจะอยู่ ในระดับร้อยละ 70

20. ข้อความนี้ ถ้านักเรียนฝึกสมาธิอย่างต่อเนื่องจะส่งผลถึงสิ่งใด

1) ระดับความจำลดลง

2) ระดับความจำคงที่

3) ระดับความจำเพิ่มขึ้น

4) ระดับความจำมีความคงทนถาวร

อ่านข้อความที่กำหนด แล้วตอบคำถามข้อ 21

 ป่าไม้ที่มีเนื้อที่กว้างใหญ่ไพศาล นอกจากจะมีต้นไม้น้อยใหญ่ขึ้นเป็นจำนวนมากแล้ว ยังเป็นที่อาศัยของสัตว์ป่านานาชนิด พืชและสัตว์ต่างอาศัยซึ่งกันและกัน ป่าไม้จึงอุดมไปด้วยสิ่งอันเป็นประโยชน์ต่อมนุษย์

21. ข้อความนี้ ถ้า**ไม่มี**ป่าไม้จะเกิดเหตุการณ์ใดขึ้นเป็นสิ่งแรก

1) สัตว์ถูกล่ามากขึ้น

2) พืชต่างๆ จะสูญพันธุ์

3) สัตว์ป่าไม่มีที่อยู่อาศัย

4) สัตว์ป่าจะเข้ามารบกวนชาวบ้าน

อ่านข้อความที่กำหนด แล้วตอบคำถามข้อ 22

 ความอ้วนนั้นเป็นอาการที่มีไขมันสะสมมากกว่าปกติ โดยมีสาเหตุมาจากการกินที่ไม่ถูกต้องหรือกรรมพันธุ์ วิธีที่ง่ายและไม่เป็นอันตราย ในเรื่องการกิน คือการเลือกกินอาหารที่มีพลังงานต่ำ หลีกเลี่ยงอาหารประเภท ข้าว แป้ง น้ำตาล เน้นการกินอาหารประเภทต้ม นึ่ง ย่าง อบและปิ้ง และที่สำคัญคือต้องออกกำลังกายอย่างสม่ำเสมอ

22. ถ้าหากเลือกกินอาหารที่มีพลังงานต่ำมากขึ้น โดยไม่ได้มีการออกกำลังกายจะมีผลต่อ

 ร่างกายอย่างไร

1) อ้วน แต่แข็งแรง

2) อ้วน และไม่แข็งแรง

3) ไม่อ้วน และแข็งแรง

4) ไม่อ้วน แต่ไม่แข็งแรง

ดูภาพที่กำหนด แล้วตอบคำถามข้อ 23



23. ข้อใด**ไม่สอดคล้อง**กับภาพ

1) สุนัขและไก่เป็นสัตว์ที่รักกัน

2) สุนัขเป็นสัตว์เลี้ยงที่รักเจ้าของ

3) ผู้เลี้ยงเอาใจใส่สัตว์เลี้ยงของตน

4) การพึ่งพากันของมนุษย์และสัตว์

อ่านข้อความที่กำหนด แล้วตอบคำถามข้อ 24

 น้ำท่วมน้องว่าดีกว่าฝนแล้ง พี่ว่าน้ำแห้งให้ฝนแล้งเสียยังดีกว่า น้ำท่วมปีนี้ ทุกบ้านล้วนมีแต่คราบน้ำตา พี่หนีน้ำขึ้นบนหลังคา น้ำตาหลั่งเคล้าสายชล

24. ข้อความนี้ให้ความรู้สึกอย่างไร

 1) อาลัย

 2) ทุกข์ใจ

 3) น้อยใจ

 4) หมดหวัง

อ่านบทกลอนที่กำหนด แล้วตอบคำถามข้อ 25

 แม้ใครรักรักมั่งชังชังตอบ ให้รอบคอบคิดอ่านนะหลานหนา

รู้สิ่งใดไม่สู้รู้วิชา รู้รักษาตัวรอดเป็นยอดดี

25. กลอนนี้ วรรคใดที่เหมาะสมกับผู้ที่กำลังศึกษาเล่าเรียน

 1) แม้ใครรักรักมั่งชังชังตอบ

 2) ให้รอบคอบคิดอ่านนะหลานหนา

 3) รู้สิ่งใดไม่สู้รู้วิชา

 4) รู้รักษาตัวรอดเป็นยอดดี

อ่านข้อความที่กำหนด แล้วตอบคำถามข้อ 26

 หากคนเราหมั่นฝึกฝนตนเอง รู้จักสั่งสมความรู้ใส่ตัวอยู่เสมอด้วยความตั้งใจจริง สักวันหนึ่งเราก็จะมีปัญญาเฉียบแหลมดุจเข็มที่แม้จะเล็กแต่ก็เปี่ยมไปด้วยความแหลมคม

26. ข้อใดสอดคล้องกับใจความสำคัญของข้อความ**มากที่สุด**

 1) การใฝ่รู้ใฝ่เรียน

 2) ความแข็งแกร่ง

 3) ความฉลาดหลักแหลม

 4) เสาะหาอาวุธที่แหลมคม

อ่านข้อความที่กำหนด แล้วตอบคำถามข้อ 27

 ผิวหนังส่วนที่ถูกแสงแดดเป็นเวลานานเสี่ยงต่อมะเร็ง คนไทยเป็นโรคมะเร็งผิวหนังร้อยละห้าของมะเร็งทั้งหมด ป้องกันผิวไหม้เกรียมและลดความเสี่ยงโดยหลีกเลี่ยงแสงแดดช่วงใกล้เที่ยงถึงช่วงบ่าย หลังจากที่แก้วได้อ่านข้อความ แก้วจึงบอกเพื่อนว่า “ไม่ควรมีวิชาพลศึกษาเพราะการเล่นกีฬากลางแจ้งจะทำให้เสี่ยงต่อการเป็นมะเร็งผิวหนัง”

27. ข้อความนี้ นักเรียนคิดว่าคำกล่าวของแก้วเหมาะสมหรือไม่ เพราะเหตุใด

 1) เหมาะสม เพราะต้องเสียเงินซื้อครีมกันแดดมาใช้

 2) เหมาะสม เพราะวิชาพลศึกษาเป็นวิชาที่เสี่ยงอันตราย

 3) ไม่เหมาะสม เพราะวิชาพลศึกษาทำให้เรามีสุขภาพแข็งแรง

 4) ไม่เหมาะสม เพราะหากไม่เรียนวิชาพลศึกษาจะเล่นกีฬาไม่เป็น

อ่านบทกลอนที่กำหนด แล้วตอบคำถามข้อ 28

 ร้อนเอ๋ยร้อนจัง หลบหลังต้นไม้

ต้นโตใหญ่ใหญ่ สบายจริงหนา

ร่วมมือทุกท่าน ช่วยกันปลูกป่า

สดชื่นงามตา อากาศรื่นรมย์

28. นักเรียนควรปฏิบัติตนอย่างไรจึงจะสอดคล้องกับสาระสำคัญของบทกลอนข้างต้น

1) เก่ง นั่งวาดภาพใต้ต้นไม้

2) ก้อง เล่นซ่อนหาหลังต้นไม้

3) แก้ว ช่วยปลูกป่าของหมู่บ้าน

4) กล้า ช่วยแม่ปลูกผักสวนครัว

อ่านข้อความที่กำหนด แล้วตอบคำถามข้อ 29

ถ้าไม่อาจทำให้เขาเชื่อได้ด้วยคำอธิบายของเรา ก็ต้องให้มีการพิสูจน์ด้วยการกระทำ

29. บุคคลในข้อใดปฏิบัติตนได้สอดคล้องกับข้อความข้างต้น

 1) ตุ่น ตั้งใจทำงานจนเพื่อนๆ พากันชมเชย

 2) ต้น ให้เต๋อ มาช่วยยืนยันว่าตนเองทำงานเก่ง

 3) ต๋อง พยายามพูดให้เพื่อนๆ เชื่อว่าตนเองทำงานเก่ง

 4) เต้ย เชิญตำรวจมาช่วยพิสูจน์หลักฐานการทำงานของตน

ดูภาพที่กำหนด แล้วตอบคำถามข้อ 30

**3 กม.**

**3 กม.**

**2 กม.**

**1 กม.**

**3 กม.**

**2 กม.**

**1 กม.**



**1 กม.**



1 กม.



30. ถ้านักเรียนเดินทางจากโรงเรียนไปโรงเรียนฝึกอาชีพควรใช้เส้นทางใดจึงจะ**ใกล้ที่สุด**

 1) โรงเรียน ตลาด โรงเรียนฝึกอาชีพ

 2) โรงเรียน วัด โรงเรียนฝึกอาชีพ

 3) โรงเรียน บ้าน โรงเรียนฝึกอาชีพ

 4) โรงเรียน โรงพยาบาล โรงเรียนฝึกอาชีพ

\*\*\*\*\*\*\*\*\*\*\*\*\*\*